Žerucha siata

Žerucha siata (iné názvy pozri nižšie; lat. Lepidium sativum) je rastlina z čeľade kapustovité. Je to rýchlo rastúca jedlá bylina. Pochádza z Blízkeho východu, na území Slovenska miestami zdivie. Pestuje sa aj ako listová zelenina pre svoju výraznú korenistú chuť a arómu.

 Názvy 
Slovenské názvy tohto druhu sú: žerucha siata, staršie: režucha siata, staršie vesnovka sevnáKOVELEVSKÝ, M. Verejná prosba. In: Dom a škola 1890 , S. 298-299 , staršie potočnica záhradná (lat. Nasturtium hortense)FUTÁK, J. Slovenský herbár. Trnava: Spolok sv. Vojtecha, 1946, S. 301, staršie alebo dnes nevhodne (pod vplyvom cudzích jazykov): žerucha záhradná (ale porovnaj poznámku nižšie), ľudovo (príp. všeobecne mimo taxonómie): žerucha alebo režucha, ľudovo zastarano: záhradný kres Vlasť a Svet, 21. júla 1895, S. 4 ; historicky: u Reussa: žerucha zahradní, v Bernolákovom slovníku: zachradňá režuchaSlowár Slowenskí Češko-Laťinsko-Ňemecko-Uherskí .

Poznámka: Názov žerucha záhradná niektoré texty (obyčajne českého pôvodu) uvádzajú ako názov variety žeruchy siatej, ktorá má latinský názov Lepidium sativum var. capitata.

 Opis 
Žerucha siata je jednoročná bylina dorastajúca výšky 2-5 cm. Byle sa v hornej časti vetvia, listy sú perenoklanné, listy rastúce pri zemi sú výraznejšie stopkaté. Kvety sú usporiadané v strapcoch na vrcholoch stoniek, sú biele alebo červenkasté a len asi 2 mm veľké. Kvitne od júna do augusta. Plodom je šešuľa. Žerucha sa rozmnožuje len semenami.

 Pestovanie 
Ide o nenáročnú bylinu. Semená klíčia po 2 - 3 dňoch. Dobre sa pestujú na vate. Zberajú sa mladé klíčne listy, a to asi po desiatich dňoch odrezávaním hornej časti vňate, rastliny rýchlo dorastajú. Môže sa pestovať po celý rok. Na pestovanie postačí nasypať semená na vlhkú vatu či iný substrát a ten udržiavať vlhký.

 Použitie 
Listy žeruchy majú chuť podobnú reďkovke. Jemne nasekaná sa pridáva do nátierok alebo do zeleninových šalátov, je možné pridať ju do omáčok alebo paštét. Tepelnou úpravou stráca vitamín C a tiež typickú chuť. Využíva sa aj na zdobenie obložených mís. Ako korenie bola používaná v Starom Ríme.

 Referencie 

 Iné projekty 

 Externé odkazy 
 české bylinky 
 garten.cz

Kategória:Koreniny
Kategória:Kapustovité